જ્યોતિષશાસ્ત્ર અનુસાર આ વખતે ગણેશ ચતુર્થીના દિવસે શનિ અને ગુરુ, બંને પોત-પોતાની ઉચ્ચ રાશીમાં સ્થિત છે. આવો યોગ ગણેશોત્સવના આ તહેવારમાં લોકો પ્રભુની ઘરે પણ સ્થાપના કરતા હોય છે. છેલ્લે ૫૮ વર્ષ અગાઉ ૧૯૫૫માં સર્જાયો હતો જ્યારે ગુરુ-શનિ ઉચ્ચ સ્થાને હતા અને ગણેશ ચતુર્થી ઉજવવામાં આવી હતી. હવે ૫૯ વર્ષ બાદ એટલે ૨૦૭૩માં આવો યોગ ફરી સર્જાશે. આ વખતે ગણેશ ચતુર્થીમાં અન્ય એક યોગ એ સર્જાશે કે સૂર્ય પોતાની રાશી સિંહમાં સ્થિત રહેશે. બુધ ગ્રહ પણ થોડા દિવસ બાદ પોતાની ઉચ્ચ રાશી કન્યામાં આવશે. આ પ્રકારનો યોગ સદીઓમાં એક વાર સર્જાતો હોવાનું જ્યોતિષશાસ્ત્રનું માનવું છે. ૮ સપ્ટેમ્બરે ગણેશજીની મૂર્તિનું વિસર્જન કરવામાં આવશે. આ દિવસ ગ્રહ અનુસાર અદ્ભૂત રહેશે. આ દિવસે ગુરુ કર્કમાં, શનિ તુલામાં અને બુધ કન્યામાં રહેશે. સૂર્ય પોતાની રાશી સિંહમાં અને મંગળ પોતાની રાશી વૃશ્ચિક રાશીમાં જ્યારે રાહુ-કેતુ મિત્ર રાશીમાં રહેશે. નવમાંથી સાત ગ્રહ અનૂકળ સ્થિતિમાં રહેશે, જે દુર્લભ યોગ છે.